**2003 m. Lietuvos šachmatų čempionatas** – tai 70-asis Lietuvos vyrų ir 56-asis Lietuvos moterų šachmatų čempionatai.

Lietuvos vyrų šachmatų čempionatas
----------------------------------

70-asis Lietuvos vyrų šachmatų čempionatas vyko Alytuje, 2003 m. gegužės 10 – gegužės 17 d.

### Dalyviai

Čempionate žaidė 11 žaidėjų: aštuoni vilniečiai ir po vieną iš Kauno, Jonavos ir Radviliškio. Iš 2002 m. čempionato prizininkų nežaidė čempionas E.Rozentalis. Dalyvių reitingo vidurkis – 2391, kas atitiko 6-ąją FIDE turnyrų kategoriją.

### Čempionato eiga

#### Atidarymas

Čempionatas prasidėjo neįprastai. Jo atidarymas pirmiausia vyko Vilniuje Nepriklausomybės aikštėje, kur Lietuvos šachmatų federacija, Seimo kanceliarija ir Seimo Europos reikalų komitetas organizavo šachmatų šventę vilniečiams: žaibo turnyrą ir simultaną. Turnyre kovojo politikai, visuomenės veikėjai, šachmatininkai profesionalai ir mėgėjai. Didmeistris Aloyzas Kveinys žaidė simultaną prie 20 lentų ir partijų 19 laimėjo, o vieną baigė lygiosiomis.

O septynioliktą valandą Lietuvos šachmatų čempionato finalo dalyviai susirinko Alytuje ir miesto teatro galerijoje prasidėjo varžybos.

#### Po trijų ratų

Pirmajame rate rezultatyviai baigėsi tik viena partija, kitos baigėsi lygiosiomis. Taikus buvo ir antrasis ratas. Tik Aidas Labuckas, pralaimėjęs pirmajame rate, pasiekė dvi pergales iš eilės. Jį lydėjo ir sėkmė: trečiajame rate jo varžovas 2003 m. Lietuvos jaunimo čempionas Salvijus Berčys, stokodamas laiko, apylygėje pozicijoje paliko užpultą bokštą… Po dviejų lygiųjų DM A. Kveinys pasiekė pergalę prieš TM Gediminą Šarakauską. Po trijų ratų turnyre pirmavo A. Kveinys ir A. Labuckas.

#### Po penkių ratų

Sužaidus penkis ratus vienvaldžiu lyderiu buvo DM Aloyzas Kveinys, surinkęs 4 taškus. Antroje vietoje žengė DM Vidmantas Mališauskas – 3,5 taško. Po 3 taškus buvo pelnęs Algimantas Butnorius ir Darius Zagorskis.

#### Čempionato prizininkai

Lietuvos čempionu tapo vilnietis didmeistris Vidmantas Mališauskas, surinkęs 7,5 taško iš 10 galimų. Tik pustaškiu nuo nugalėtojo atsilikęs, kitas vilnietis didmeistris Aloyzas Kveinys pelnė sidabro medalį. Trečią vietą iškovojo du tarptautiniai meistrai, surinkę po 6 taškus – kaunietis Algimantas Butnorius ir Vaidas Sakalauskas iš Radviliškio.

### Vyrų čempionato lentelė

|
|  |
2003 m. Lietuvos šachmatų čempionatas.| Vieta | Dalyviai | Reitingas | Miestai | 01 | 02 | 03 | 04 | 05 | 06 | 07 | 08 | 09 | 10 | 11 | Taškai | Bergeris |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 1 | Vidmantas Mališauskas | 2519 | Vilnius |  | ½ | ½ | ½ | 1 | ½ | ½ | 1 | 1 | 1 | 1 | 7,5 |  |
| 2 | Aloyzas Kveinys | 2539 | Vilnius | ½ |  | ½ | ½ | 1 | ½ | 1 | ½ | 1 | 1 | ½ | 7 |  |
| 3-4 | Vaidas Sakalauskas | 2466 | Radviliškis | ½ | ½ |  | ½ | ½ | ½ | 1 | ½ | 1 | ½ | ½ | 6 | 28.50 |
| 3-4 | Algimantas Butnorius | 2406 | Kaunas | ½ | ½ | ½ |  | ½ | ½ | 1 | ½ | 1 | ½ | ½ | 6 | 28.50 |
| 5 | Gediminas Šarakauskas | 2396 | Vilnius | 0 | 0 | ½ | ½ |  | ½ | ½ | 1 | 1 | 1 | 1 | 6 | 23.50 |
| 6 | Darius Zagorskis | 2497 | Vilnius | ½ | ½ | ½ | ½ | ½ |  | 0 | ½ | ½ | 1 | 1 | 5,5 |  |
| 7 | Antanas Zapolskis | 2391 | Vilnius | ½ | 0 | 0 | 0 | ½ | 1 |  | 1 | 0 | 1 | ½ | 4,5 |  |
| 8 | Virginijus Dambrauskas | 2337 | Vilnius | 0 | ½ | ½ | ½ | 0 | ½ | 0 |  | 0 | ½ | 1 | 3,5 | 16,25 |
| 9 | Aidas Labuckas | 2339 | Jonava | 0 | 0 | 0 | 0 | 0 | ½ | 1 | 1 |  | 0 | 1 | 3,5 | 13,25 |
| 10 | Donatas Jatautis | 2149 | Vilnius | 0 | 0 | ½ | ½ | 0 | 0 | 0 | ½ | 1 |  | ½ | 3 |  |
| 11 | Salvijus Berčys | 2264 | Vilnius | 0 | ½ | ½ | ½ | 0 | 0 | ½ | 0 | 0 | ½ |  | 2,5 |  |
|

Lietuvos moterų šachmatų čempionatas
------------------------------------

56-asis Lietuvos moterų šachmatų čempionatas vyko Panevėžyje, 2003 m. kovo 3 – kovo 9 d.

### Dalyvės

Jame šveicariškąja sistema (9 ratai) varžėsi 22 šachmatininkės. Dalyvavo trys žaidėjos, kurios ankstesniais metais buvo iškovojusios Lietuvos moterų čempionių titulą: Dagnė Čiukšytė, Renata Turauskienė bei Rita Varnienė.
Tačiau nedalyvavo praėjusių metų čempionė Živilė Šarakauskienė bei aukščiausią reitingą, tarp Lietuvos moterų, turėjusi Viktorija Čmilytė.

Čempionate žaidė Kauno, Šiaulių, Panevėžio, Vilniaus,Elektrėnų, Telšių, Vilkaviškio, Tauragės ir Naujosios Akmenės šachmatininkės. Panevėžiečių buvo net septynios: tai aukščiausią iš dalyvių reitingą (2317) turėjusi Dagnė Čiukšytė, Šarūnė Lapinskaitė, Lina Baltramiejūnaitė, bei 4 moksleivės – Gina Greblikaitė, Rūta Jakaitytė, Laura Gabrilavičiūtė ir Toma Aleknavičiūtė.

### Moterų čempionato eiga

Varžybos vyko Panevėžio šachmatų klube.

#### Pirmas ratas

Pirmajame rate sėkmė lydėjo Dagnę Čiukšytę, Renatą Turauskienę, Ritą Varnienę, Astą Dambravaitę, Simoną Limontaitę, Dianą Ivoškaitę, Gabrielę Šaulytę ir Rūtą Jakaitytę. Jos įveikė varžoves ir pelnė po pirmąjį tašką. Šarūnė Lapinskaitė ir Gina Greblikaitė sužaidė lygiosiomis.

#### Moterų čempionato rezultatai

Lietuvos moterų šachmatų čempione tapo buvusi panevėžietė, moterų didmeistrė (MDM) Dagnė Čiukšytė. Per pirmuosius penkis ratus ji iškovojo visas penkias pergales, o vėliau sužaidusi 4 partijas iš eilės lygiosiomis ir, surinkusi 7 taškus iš 9 galimų, laimėjo čempionatą bei kelialapį į Europos moterų šachmatų čempionatą, vyksiantį Turkijoje. Antrąją vietą, atsilikusi nuo čempionės pustaškiu, užėmė Renata Turauskienė iš Vilniaus. Trečioji vieta atiteko Simonai Limontaitei iš Telšių (6 tšk. iš 9) Trims dalyvėms surinkus po 5,5 taško, užimtą vietą lėmė geresni papildomi rodikliai. Tad ketvirtoji vieta pripažinta Panevėžio moksleivei Ginai Greblikaitei (5,5 tšk.), penktoji – Astai Dambravaitei iš Vilkaviškio (5,5 tšk.), 6-toji Jovitai Žiogaitei (5,5 tšk.).

### Moterų čempionato lentelė

|
|  |
2003 m. Lietuvos moterų šachmatų čempionatas.| Vieta | Dalyvės | reitingas | Taškai | Bucholcas. | M-Bucholcas | Pergalės | Progresas |
| --- | --- | --- | --- | --- | --- | --- | --- |
| 1 | Dagnė Čiukšytė | 2317 | 7 | 37.5 | 47.5 | 5 | 40.0 |
| 2 | Renata Turauskienė | 2218 | 6.5 | 36.0 | 45.5 | 5 | 33.5 |
| 3 | Simona Limontaitė | 2082 | 6 | 33.5 | 43.0 | 5 | 27.5 |
| 4 | Gina Greblikaitė | 2114 | 5.5 | 36.0 | 47.0 | 3 | 28.0 |
| 5 | Asta Dambravaitė | 2108 | 5.5 | 33.0 | 43.0 | 5 | 28.5 |
| 6 | Jovita Žiogaitė | 1982 | 5.5 | 33.0 | 43.0 | 3 | 25.0 |
| 7 | Diana Ivoškaitė | 2016 | 5 | 36.5 | 46.0 | 3 | 29.0 |
| 8 | Rita Varnienė | 2166 | 5 | 36.0 | 47.0 | 3 | 27.5 |
| 9 | Gabrielė Šaulytė | 2012 | 5 | 35.5 | 46.5 | 4 | 26.0 |
| 10 | Šarūnė Lapinskaitė | 1997 | 5 | 34.0 | 43.5 | 3 | 26.0 |
| 11 | Evelina Šaulytė |  | 5 | 32.0 | 40.0 | 4 | 23.0 |
| 12 | Gražina Šetikienė |  | 4.5 | 26.5 | 34.0 | 3 | 21.5 |
| 13 | Deimantė Daulytė |  | 4 | 35.5 | 45.5 | 2 | 23.5 |
| 14 | Rūta Jakaitytė | 1992 | 4 | 31.5 | 39.5 | 4 | 21.0 |
| 15 | Reda Prišmontaitė |  | 4 | 30.5 | 38.5 | 3 | 19.0 |
| 16 | Lina Baltramiejūnaitė |  | 4 | 27.5 | 36.0 | 4 | 18.0 |
| 17 | Toma Aleknavičiūtė |  | 3.5 | 25.0 | 34.5 | 2 | 15.5 |
| 18 | Monika Zeniauskaitė |  | 3 | 27.5 | 35.5 | 1 | 16.5 |
| 19 | Laura Gabrilavičiūtė |  | 3 | 26.0 | 34.0 | 2 | 14.5 |
| 20 | Brigita Laurušaitė |  | 3 | 24.0 | 32.5 | 2 | 10.5 |
| 21 | Aušra Ambrazaitė |  | 2.5 | 27.5 | 36.5 | 1 | 12.5 |
| 22 | Gintarė Paulauskaitė |  | 2.5 | 25.0 | 32.5 | 1 | 8.5 |
|

Šaltiniai
---------

1. 1 2   Bertašius A. Lietuvos sporto žinynas. Vilnius: Lietuvos sporto informacijos centras, 2006. T.15. P. 316.
2. ↑  S. Kamarauskas. Alytuje vyksta 70-asis Lietuvos vyrų šachmatų čempionatas// Alytaus naujienos, 2003 geg. 13, Nr.90.
3. ↑  S. Kamarauskas. Lietuvos šachmatų čempionate pirmauja Aloyzas Kveinys // Alytaus naujienos, 2003 geg. 14, Nr.91.
4. ↑  R. Trubnikovas. Varžėsi šachmatininkai // Dainavos žodis, 2003 geg. 22.
5. ↑  „Istorija Lietuvos vyrų čempionatai, 2003". Nuoroda tikrinta 2020 m. geg. 21 d. `{{cite web}}`: Patikrinkite date reikšmes: `|accessdate=` (pagalba)
6. ↑  K. Andriulevičius. Visos buvusios čempionės pirmajame ture laimėjo/ Panevėžio balsas, 2003 kov. 5, Nr.52.
7. ↑  K. Andriulevičius. Dagnė Čiukšytė – Lietuvos moterų šachmatų čempionato nugalėtoja/ Panevėžio balsas, 2003 kov. 12, Nr.58.
8. ↑  „2003 Lietuvos moterų čempionato rezultatai". Suarchyvuotas originalas 2020-05-21. Nuoroda tikrinta 2020 m. geg. 21 d. `{{cite web}}`: Nežinomas parametras `|dead-url=` ignoruotas (`|url-status=` suggested) (pagalba); Patikrinkite date reikšmes: `|accessdate=` (pagalba)

Kitos nuorodos
--------------

Lietuvos šachmatų čempionu tapo V. Mališauskas.

|  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

|  |
| --- |
| Sąrašas:Lietuvos šachmatų čempionatai |
|  |
| Lietuvos čempionatai iki 1941 m. | 
1927, 1931, 1932, 1933, 1934, 1935, 1936, 1937, 1938, 1939, 1940. |
|  |
| LTSR čempionatai (1941-1989) m. | 
1941, 1943, 1945, 
1947, 1948, 1949, 1950, 1951, 1952, 1953, 1954, 1955, 1956, 1957, 1958, 1959, 1960, 1961, 1962, 1963, 1964, 1965, 1966, 1967, 1968, 1969, 1970, 1971, 1972, 1973, 1974, 1975, 1976, 1977, 1978, 1979, 1980, 1981, 1982, 1983, 1984, 1985, 1986, 1987, 1988, 1989. |
|  |
| Lietuvos čempionatai po 1990 m. | 

|  |  |
| --- | --- |
| Klasikiniai čempionatai | 
1990, 1993, 1994, 1998, 2001, 2002, 2003, 2004, 2005, 2006, 2007, 2008, 2009, 2012, 2013, 2014, 2015, 2020, 2021, 2022, 2023 |
|  |
| Atvirieji čempionatai | 
1991, 1992, 1995, 1996, 1997, 1999, 2000, 2010, 2011, 2016, 2017, 2018, 2019, |

 |

 |